**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2022. gada 11.janvāris**

**1. Par depozīta sistēmas ieviešanas aktualitātēm,**

*SIA DIO valdes priekšsēdētājs Miks Stūrītis*

**2.** **Vides konsultatīvā padome pārskats par 2021. gadā darbu,**

*Juris Jātnieks, VKP priekšsēdētājs*

**3. Citi jautājumi**

**-** par norisēm Darba grupā par aizliegumu lietot pesticīdus apdzīvoto lauku māju tuvumā, Jana Simanovska, Līga Brūniņa,

- Par norisēm Saeimas komisijās, attiecībā uz Pašvaldību likuma izmaiņu virzību, Jānis Rozītis,

- par VKP deleģējumiem, Juris Jātnieks,

**Sēdē piedalās:**

1. **Dace Āriņa**, biedrība “Latvijas Atkritumu saimniecības asociācija”;
2. **Ineta Eglīte,** biedrība “Latvijas Biškopības biedrība”;
3. **Iluta Daukšane,** biedrība “Ezeru un purvu izpētes centrs”;
4. **Jana Simanovska,** biedrība “Ekodizaina kompetences centrs”;
5. **Jānis Sprūds,** biedrība „Latvijas ezeri”;
6. **Juris Jātnieks,** nodibinājums “Teiču dabas fonds”;
7. **Kristīna Veidemane,** biedrība „Baltijas Vides forums”;
8. **Linda Zuze,** biedrība “Zaļā brīvība”
9. **Lelde Eņģele**, nodibinājums „Latvijas Dabas fonds”;
10. **Viesturs Ķerus,** biedrība „Latvijas Ornitoloģijas biedrība”;
11. **Līga Brūniņa,** biedrība **“**Baltijas krasti”,
12. **Andis Liepa,** nodibinājums “Ķemeru Nacionālā parka fonds”;
13. **Maija Medne,** biedrība „Latvijas Botāniķu biedrība”
14. **Jānis Rozītis** nodibinājums „Pasaules Dabas fonds”;
15. **Olga Trasuna,** biedrība „Latvijas Vides pārvaldības asociācija”;
16. **Elita Kalniņa**, biedrība “Vides aizsardzības klubs”;
17. **Alvis Birkovs**, biedrība, „Latvijas Makšķernieku asociācija”;

**Nepiedalās:**

**Sintija Graudiņa – Bombize,** nodibinājums “Vides izglītības fonds”;

**Andis Mizišs,** biedrība „Vides fakti”

**VARAM pārstāvji**:

**Raimonds Kašs,**

**Rudīte Vesere,**

**Uzaicinātie pārstāvji:**

**Miks Stūrītis, DIO**

**Citi pārstāvji:**

**Aiga Grasmane,** biedrība “Mežu īpašnieku biedrība”

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Par depozīta sistēmas ieviešanas aktualitātēm.**

Miks Stūrītis informēja, ka uz šo brīdi operators ir noslēdzis līgumus ar 1287 pieņemšanas vietām no kurām m, 995 automātiskās (1046 taromāti, t.sk. 186 kioski), 292 manuālās vietas, 110 parakstīšanas procesā, apmēram 95 vietas nesadarbojas un par šīm vietām operators ziņo attiecīgi Valsts vides dienestam. Līgumu slēgšanas turpināsies. Līdz ar to uz 1.ferbruāri varētu būt noslēgti līgumi ar 1470 vai vairāk pieņemšanas vietām, bet paredzam, ka šī līguma slēgšana vēl turpināsies. Un tādēļ tas, kas tiek prognozēts līdz pārejas perioda beigām, ka šo vietu skaits varētu būt vairāk kā 1500. 110 līgumi ar iepakotājiem, reģistrēti apmēram 600 produkti, un apmēram 750 procesā.

Uzstādīti 590 taromāti, t.sk. 85 kioski, līdz 01.02 plānots uzstādīt 110 taromātus, t.sk. 50 kioskus Līdz 01.05. apmēram 300 taromāti, 35 kioski. Līgumu slēgšana turpināsies 110 līgumi ar iepakotājiem, reģistrēti ~600 produkti, ~750 procesā. Līgumu slēgšana un reģistrācija turpināsies Loģistikas līgumi par 75% noslēgti, transportēšanas materiālu izsūtīšana uzsākta. Ēkas pamatkonstrukcijas pabeigtas, ēka noslēgta, notiek iekšdarbi. Mērķis nodot ekspluatācijā līdz 28.02. «B» plāns rezervē. 75% iekārtu saņemtas. Notiek iekārtu un līniju uzstādīšana, B kategorijas atļauja saņemta. Paredzēts sākt testēšanu 6.nedēļā. Februāra vidū tehniskā gatavība

Līgumi ar visiem pārstrādātājiem noslēgti. Notiek IT sistēmas pamata testi. Iepakojumu reģistrācija, pavadzīmju izrakstīšana notiek produkcijas vidē. DS nodrošināšanas funkcionalitāte būs pabeigta uz 01.02. Sabiedriskās attiecības, tirgotāju, iepakotāju informēšana, reklāmas kampaņa**s** sagatavošana. Identitāte, www. izstrādāta. 2022. gada 1. februārī – ~1400 depozīta pieņemšanas punkti visā Latvijā. Depozīta pieņemšanas punktu infrastruktūra turpinās paplašināties arī pēc 1. februāra, pārsniedzot 1500 vietas. Vēl 300 taromātu uzstādīšana līdz 2022. gada 1. maijam tajās vietās, kur līgumi slēgti pēc 2021. gada 1.augusta. Turpināsies līgumu slēgšana ar tirgotājiem par papildu depozīta pieņemšanas punktiem. Attiecības ar medijiem ļoti intensīvas, plaša mediju kampaņa tiks uzsākta šajā nedēļā un turpināsies līdz marta sākumam. Plānots izdalīt arī informējošus bukletus tai sabiedrības daļai, kas atrodas vairāk lauku apvidos un veikalos. Otra lielā sezonas kampaņa aprīlis un maijs, tad plānots veikt arī zināmus mērījumus par sabiedrības informētību, kas ir tie aspekti par kuriem ir informācija, un par kuriem informācijas nav, saprast, kas nepieciešams būtu mainīt šajos komunikācijas materiālos.

Jānis Rozītis jautāja, kas būs turpmāk lielākie izaicinājumi tieši operatoram, un kas būs lielākie sabiedrības jautājumi? Kas procesā iespējams nevirzās tika veiksmīgi kā vēlētos?

Miks Stūrītis atbildēja, ka viena no tādām lietām - nav līdz galam izpratne par tieši šo pārejas periodu, kā tas strādās un darbosies. Jo, piemēram, veikala plauktos minerālūdens būs arī tādās pudelēs, kas nebūs ar depozīta zīmi. Tiks iztirgotie līdz šim saražotie preču krājumi. Noteikti būs jautājumi par kuponu atprečošanu utt., tādi daudzi neskaidrie jautājumi būs. Tirgotājiem pienākums organizēt iepakojuma pieņemšanu. Informatīvā kampaņa jāveic arī tirgotāju un pārdevēju vidū noteikti, lai var sniegt atbildes uz pircēju neskaidrajiem jautājumiem.

Jānis Sprūds jautāja, kā veicās ar līgumu noslēgšanu cenām un uz to materiālu, kas šādā veidā tiks savākts, jo tas būtu galvenais, lai tie netiktu dedzināti, bet tālāk realizēti?

Miks Stūrītis atbildēja, ka līgumi ar pārstrādātājiem ir noslēgti un tika izvēlētas tās cenas un piedāvājumus, kas bija dārgākie no operatora perspektīvām, cenas šķiet ir labas, virs tirgus vidējās un arī šajā nozarē ir “piesaistīta” Eiropas tirgus cenai.

Elita Kalniņa jautāja, kā būs ar tiem kas šādus līgumus ar operatoriem neslēdz? Kādas sekas?

Miks Stūrītis atbildēja, ka uz doto brīdi tādi ir 95 no apzinātajiem un tirgotāju attieksme ir ļoti dažāda. Šobrīd tirgotāji sistēmai vēl nesākoties, neapzinās cik lieli maisi un iepakojums aizņems vietas.

Jānis Rozītis jautāja, pie tā ka līdz galam nav noslēgti īsti līgumi, vienošanās vai būs kāds reģions, kur būs problemātisks attālums iedzīvotājiem, nonākt līdz tuvākajam depozīta punktam? Vai tomēr teritorija ir noklāta un problēmu nav? Kā būs ar deformētajām plastmasas pudelēm, vai tās tiks akceptētas? Un varbūt jau ir situācijas, kad sarunas vedat ārpus tirgotāja – tieši ar pašvaldību?

Miks Stūrītis atbildēja, ka apmēram pirms mēneša attiecībā uz noslēgtajiem līgumiem minimālās likumdošanas prasības ir izpildītas, jo visos Latvijas novados vismaz vienā vietā ir noslēgts līgums, valstiskā līmenī iedzīvotājus nenoslēgtie līgumi neietekmēs. Var gadīties, ka kāda no šīm vietām, kas arī nesadarbosies. Pilnībā saplacinātas pudeles taromāts nepieņems un arī sistēma nepieņems. Ar pašvaldībām nav bijusi nepieciešamība diskutēt un tās iesaistīt. Notiek pārrunas ar atkritumu šķirošanas laukumiem.

Jana Simanovska jautāja, kurā brīdī varēsiet veikt aprēķinus par Jūsu sistēmas efektivitāti? Jo tiek runāts, ka mums nepieciešama uz pierādījumiem balstīta politika. Un iemesls, kādēļ NVO atbalstīja depozīta sistēmu, jo citu valstu pētījumi rāda, ka izmantojot šo sistēmu, var ievērot un atgriezt atpakaļ apritē labas kvalitātes pārstrādājama materiāla.

Miks Stūrītis atbildēja, ka dati būs pieejami daudz un precīzi, atšķirībā no iepriekšējām apsaimniekošanas sistēmām, jo uzskaite tiks veikta ne tikai iepakojuma veidā vai materiālu līmenī, bet katra svītra koda vai produkta līmenī. Būs informācija cik vienības konkrētā laika periodā importētājs vai ražotājs laidis tirgū un par to, cik kādā konkrētā laika periodā iepakojums saņemts.

1. **Vides konsultatīvā padome pārskats par 2021. gadā darbu**



Juris Jātnieks informēja, ka ir sagatavots VKP darbības pārskats par 2021. gadu, un vēlētos nedaudz painformēt par paveikto iepriekšējā gadā.

Kā jau zināms tad padomei ir galvenie uzdevumi:

* atbilstoši sabiedrības interesēm sniegt Vides aizsardzības un reģionālās attīstības ministrijai un citām nozaru ministrijām priekšlikumus par normatīvo aktu projektiem un politikas plānošanas dokumentu projektiem, kā arī Eiropas Savienības starptautisko tiesību aktu projektiem, kas skar vides politiku;
* 3.2. informēt sabiedrību par aktualitātēm vides jomā, kā arī veicināt vides jautājumu integrēšanu nozaru politikā.

VKP vērtības un darbs 2021. gadā:

* VKP biedri un vadība strādā brīvprātīgi - komunicē profesionālu, sabiedrības interesēs balstītu viedokli.
* VKP sastāvā uz vienu gadu ievēl ne vairāk kā 20 biedrības un nodibinājumus, kuru mērķis saskaņā ar statūtiem ir vides aizsardzība.

2021. gadā sagatavotas un nosūtītas 35 vēstules, (iepriekšējā gadā – 23) par tādiem stratēģiski nozīmīgiem tiesību aktiem un politikas plānošanas dokumentiem kā: grozījumi „Aizsargjoslu likumā”, „Vides politikas pamatnostādnes 2021.-2027.gadam”, likumprojektu „Pašvaldību likums”, „Latvijas Atveseļošanās un noturības mehānisma plāns” un „Plāna projekta stratēģiskās ietekmes uz vidi novērtējuma uzlabošana”, likumprojekts “Grozījumi Medību likumā”, Par Latvijas Kopējās lauksaimniecības politikas KLP sadaļas “Vide un klimats – agrovide” nepietiekamu atbilstību Eiropas Savienības (ES) “Zaļā kursa” mērķiem, Par likumprojektu "Grozījumi Dabas resursu nodokļa likumā», u.c. dokumentiem. Ar nosūtīto vēstuļu saturu var iepazīties interneta vietnē <https://www.varam.gov.lv/lv/vkp-vestules>. Vairākas vēstules sagatavotas kopā ar citām NVO (Pilsoniskā Alianse, Bioloģiskās lauksaimniecības asociācija, u.c.) un nosūtītas tieši Eiropas Komisijai. Papildus sniegti vairāk kā 30 atzinumi, vērtējumi, viedokļi, priekšlikumi un ieteikumi dažādiem Latvijas valsts un VARAM pozīciju dokumentiem. Notikušas 13 VKP sēdes, 2 ar VARAM ministra dalību

Sēdēs 2021. gadā skatītie jautājumi:

* Par Eiropas Atveseļošanas un noturības mehānisma plānu un tajā ietvertajām rīcībām;
* Vairākas tiešsaistes tikšanās ar Valsts vides dienesta vadītāju Elitu Baklāni Ansbergu, kur tika pārrunāta situācija par Braslas upes piesārņojumu un PKS “Straupe” darbību,
* Par pesticīdu lietošanas ierobežojumiem apdzīvoto vietu tuvumā, nodokļiem pesticīdiem un ķīmiskām vielām;
* Par ES Taksonomijas regulas pilnveidošanu - finanšu sistēmas “zaļināšanu”;
* Saruna ar Dabas aizsardzības pārvaldi: Par sugu un biotopu aizsardzības jomā sertificētu ekspertu sagatavoto atzinumu  kvalitāti;
* Par sašķidrinātās dabasgāzes termināļa projekta lietderību Skultes ostā;
* Par Braslas upes piesārņojumu un PKS “Straupe” darbību, norisēm Aronas un Aģes upēs;
* Par likumprojektu “Klimata likums”;
* Par lielveikalu un citu lielo uzņēmumu iepakojumu un aprites ekonomikas pamatprincipu ievērošanu;
* Par Medību jautājumiem; Par “Dabas skaitīšanas” projekta informatīvo ziņojumu.
* Par Kopējo Lauksaimniecības Politiku**;**

**Septiņi galvenie akcenti un izaicinājumi 2022:**

* uzturēt dzīvu un profesionālu Vides konsultatīvās padomes kā demokrātiskas platformas darbības pēctecību, radoši attīstot padomes domubiedrību, koleģialitāti un kopdarbību esošo un jaunu mērķu sasniegšanā Latvijas dabas un vides saudzēšanai, saglabāšanai un aizsardzībai;
* strikti iestāties par valsts vides un citu tautsaimniecības nozaru interešu sabalansētību;

atbalstīt un aktīvi piedalīties vides aizsardzības mērķu integrēšanā citu nozaru politikās un līdzsvarotas, ilgtspējīgas attīstības principam atbilstošas valsts tautsaimniecības politikas plānošanā un īstenošanā;

* aktīvi atbalstīt un strikti iestāties par valsts dabas kapitāla ilgtspējīgas pārvaldības un apsaimniekošanas nodrošināšanu; atbalstīt un aktīvi piedalīties ES „Zaļā kursa” mērķu īstenošanas nodrošināšanā, turpināt attīstīt sadarbību ar valsts iestādēm, pašvaldībām un Latvijas dabas un vides saudzēšanā, saglabāšanā un aizsardzībā ieinteresētām nevalstiskām organizācijām;
* veicināt un attīstīt sabiedrības izpratni un iespējami plašāku iesaistīšanu ar dabu un vidi saistītu problēmjautājumu risināšanā un lēmumu pieņemšanā.

**Citi jautājumi**

Jānis Rozītis informēja, ka no VKP bija sagatavoti un nosūtīti priekšlikumi par likumprojektu “Pašvaldību likums ”, un tagad pagājušajā nedēļā nonāca šie priekšlikumi nonāca komisijā. Ir pretēji viedokļi ar Latvijas Pašvaldību savienību. Ja VKP ir nostiprinājuši un iezīmējuši terminu “dabas kapitāls”, ir sapratne, ka šī dabas kapitāla pārvaldība ir pašvaldību autonomā funkcija, tad nekādā veidā nevarēja nonākt pie kompromisa par klimata jautājumu ienešanu autonomajā funkcijā pašvaldībā. Komisija lēma, ka šobrīd paliek uz jautājuma zīmes klimata jautājumi un šis būs VARAM lemjamais jautājums.

Jana Simanovska informēja, ka pēdējais VKP iesniegtais ierosinājums, kas tika iesniegts darba grupā par aizliegumu lietot pesticīdus apdzīvoto lauku māju tuvumā, ka nedrīkst veikt miglošanu 25 metru attālumā no zemes robežas, ja šajā areālā 200 metru attālumā atrodas dzīvojamās mājas. Šis aizliegums aizsargā dzīvojamā mājas, un šādu priekšlikumu reālāk īstenot ir dzīvē. Pašreiz ministrija ir ierosinājusi priekšlikumu, ka nedrīkst miglot 25 metru attālumā no dzīvojamās mājas pamatiem, bet šis priekšlikums ne pārāk labi aizsargā māju iedzīvotājus, jo 25 metri ir salīdzinoši maz. Ņemot vērā notikušās diskusijas darba grupā diemžēl nerezultējas ar panākumiem. Lielākās diskusijas būs Saeimā. ZM puses iebilst pret jebkādiem ierobežojumiem.

Līga Brūniņa papildināja, ka biedrība “Baltijas krasti” jau pirms kāda laika bija sagatavojusi preses relīzi šajā sakarā, bet diemžēl nenosūtīja. Iespējams tagad, kad VARAM nostāja šajā jautājumā vairs nav tik labvēlīga kāda tā likās sākumā, šobrīd būtu laiks izsūtīt relīzi medijiem.

Jana Simanovska papildināja, ka nākamā darba grupas sēde notiks 25.janvārī, pirms šīs sēdes būtu jāsagatavo un jāizsūta preses relīze medijiem.

**Par atkritumu jautājumiem**

Juris Jātnieks informēja, ka uz šodienas sēdi tika aicināta R.Vesere, lai painformētu par tiem jautājumiem, kas attiecās uz atkritumu samazināšanu. Šis jautājums VKP ir daudzkārt skatīts, kādas ir vispārīgās un svarīgākās lietas un notikumi, kas ir bijuši pagājušajā gadā tieši atkritumu apjoma samazināšanu. Nerunājot par šķirošanu vai apsaimniekošanu un pārvaldību. Kādi pasākumi ir mazinājuši atkritumu apjomus.

Rudīte Vesere informēja, ka atkritumu apsaimniekošanas darbi visi vienkopus skatīti, jo visi šie jautājumi ir svarīgi. Ir noteikti jātiek galā ar radītajiem atkritumiem, lai samazinātu apglabājamo daudzumu. Viens no būtiskākajiem notikumiem Getliņos ir pabeigta bioloģisko atkritumu pārstrādes rūpnīca. Bioloģiskie atkritumi vairs netiek masveidā apglabāti, bet tiek arvien vairāk pārstrādāti un tālāk ir potenciāli izmantojami. Attiecībā uz Atkritumu apsaimniekošanas plānu 2021.-2028. gadam, pagājušajā gadā tika apstiprināts MK. Pašlaik notiek darbs pie plāna pasākumu ieviešanas un īstenošanas. Ja tiek runāts par atskaitēm, tad lai pateiktu uzreiz, kas ir devis vai nevis rezultātus nevarēs, visi dati ir jāapkopo. Eiropas līmenī visi dati tiek vākti 18 mēnešus un tiek pēc tam sagatavo un iesniedz ziņojumus. Ja runāja par iepriekšējā plāna izpildi, tad pēdējais ziņojums ir saskaņošanas procesā un tiks pabeigts tuvākajā laikā, līdz februārim 2022. gada ieskaitot. Un pēc tam kādā no sēdēm varēsim to prezentēt. Notiek darbs pie jaunajiem grozījumiem Atkritumu apsaimniekošanas likumam, un kas izstrādāts pamatojoties uz Atkritumu apsaimniekošanas plāna uzdevumiem.

**Nākamā VKP sēde – VKP vēlēšanas**

VKP attālinātās sēdes vadītājs /Juris Jātnieks/

VKP attālinātās sēdes protokoliste /Ilze Trušinska/